**Návrh kúpnej zmluvy**

v zmysle ustanovení § 409 a nasl. zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) (ďalej len „zmluva“)

**Čl. 1.**

**Zmluvné strany**

* 1. **Objednávateľ:**

## Názov organizácie: NPL-LH s.r.o.

## Sídlo organizácie : Vyšné fabriky 743, Liptovský Hrádok 033 01

Štatutárny zástupca: Dušan Turoň, konateľ

IČO: 45 545 367

DIČ: 2023034882

IČDPH: SK2023034882

zapísaná v OR SR: Okresného súdu Žilina, Oddiel Sro, vložka č. 52886/L

Bankové spojenie:

číslo účtu:

Tel.:

Internetová adresa:

Email: [info@npl-lh.sk](mailto:info@npl-lh.sk)

(ďalej len „Objednávateľ“)

* 1. **Dodávateľ:**

**Obchodný názov firmy:**

**Miesto a sídlo:**

V zastúpení štatutárneho orgánu:

Oprávnený rokovať vo veciach

zmluvných a technických:

Bankové spojenie:

Číslo účtu:

IČO:

IČ pre DPH:

Tel./Fax:

e-mail:

Zápis v OR:

(ďalej len „Dodávateľ“)

(Objednávateľ a Dodávateľ ďalej samostatne aj ako „Zmluvná strana“ a spolu aj ako „Zmluvné strany“, prípadne Objednávateľ ako „Kupujúci“ a Dodávateľ ako „Predávajúci“ )

* 1. Zmluvné strany uzatvárajú túto zmluvu, ktorá je výsledkom postupu zadania súťaže na výber dodávateľa na predmet zákazky **„Zavádzanie prvkov inteligentných riešení v spoločnosti NPL-LH s.r.o.“** (ďalej aj ako „súťaž“, „Verejné obstarávanie“).
  2. Ak sa budú na strane Dodávateľa ako Zmluvnej strany podieľať viaceré subjekty, práva z tejto zmluvy voči Objednávateľovi môže uplatňovať výlučne vedúci Dodávateľ [●], IČO: [●]. Vedúci Dodávateľ podľa predchádzajúcej vety je oprávnený vykonávať fakturáciu ceny v mene Dodávateľov, a tiež je za Dodávateľov výlučne tento oprávnený vykonávať iné práva voči Objednávateľovi vyplývajúce z tejto zmluvy alebo z právnych predpisov, pokiaľ zmluva (vrátane príloh) v konkrétnom prípade neurčí inak. Subjekty na strane Dodávateľa si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto zmluvy.
  3. Dodávateľ vyhlasuje, že v čase uzatvorenia zmluvy má splnené povinnosti, ktoré mu vyplývajú v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon o registri partnerov verejného sektora“).

**Čl. 2**

**Predmet zmluvy**

* 1. Dodávateľ sa zaväzuje dodať a Objednávateľ sa zaväzuje prevziať a zaplatiť kúpnu cenu za tovar špecifikovaný v Prílohe č. 1, ktorá je neoddeliteľnou súčasťou tejto zmluvy (ďalej len „predmet zmluvy“, „predmet kúpy“, alebo „tovar“). Predmetom zmluvy je aj dodávka, inštalácia, montáž a sprevádzkovanie predmetných technických zariadení, kalibrácia ako aj poskytnutie súvisiacich služieb technickej podpory.
  2. Podrobný opis predmetu zmluvy (špecifikácia), ktorý korešponduje s požadovanými technickými parametrami uvedenými vo výzve na predkladanie ponúk tvorí Prílohu č. 1 tejto zmluvy – technická špecifikácia a vlastný návrh plnenia.

**Čl. 3**

**Čas, miesto a spôsob plnenia, dodacia lehota a dodacie podmienky**

* 1. Miestom plnenia predmetu zmluvy je sídlo Objednávateľa: NPL – LH s.r.o., Vyšné fabriky 743, Liptovský Hrádok 033 01
  2. Lehota dodania je do 7 mesiacov odo dňa potvrdenia vystavenej objednávky na dodávku technológií-tovaru. Zmluvné strany sa dohodli, že Objednávateľ má právo objednať dodávku predmetu zmluvy aj jednotlivo po častiach podľa položiek uvedených v prílohe zmluvy.
  3. Dodávateľ sa pri dodaní predmetu zmluvy zaväzuje postupovať s náležitou odbornou starostlivosťou, hospodárne a v súlade so záujmami Objednávateľa. V súvislosti s dodaním predmetu zmluvy Objednávateľ poskytne Dodávateľovi úplné a správne informácie potrebné za účelom dodania predmetu zmluvy.
  4. Dodávateľ zabezpečí také balenie tovaru, ktoré je nevyhnutné na to, aby sa zabránilo jeho zničeniu alebo poškodeniu počas prepravy do miesta plnenia. Obal má byť dostačujúci na to, aby v neobmedzenej miere zniesol hrubé zaobchádzanie, vystavenie extrémnym teplotám, soli a zrážkam počas prepravy a otvoreného skladovania. Ak je to vhodné, veľkosť a hmotnosť obalu zohľadňuje vzdialenosť do miesta plnenia.
  5. Dodávateľ je povinný Objednávateľovi dodať predmet zmluvy a odovzdať doklady, ktoré sa naň vzťahujú. Termín avizovania dodania predmetu zmluvy Objednávateľovi je minimálne 1 pracovný deň pred termínom dodania.
  6. Dodávateľ nie je povinný prevziať tovar v prípade, ak sa na náklady Dodávateľa neuskutoční kontrola tovaru. Túto kontrolu možno vykonať pred dodaním tovaru na mieste dodania predmetu zmluvy. Objednávateľ predbežne overí úplnosť dodávky tovaru a existenciu vád tovaru, ktoré sú zjavné pri dodávke. V prípade, že Objednávateľ zistí akékoľvek vady tovaru, je oprávnený od Dodávateľa vadný tovar neprevziať.
  7. Dodávateľ zodpovedá za skladovanie, ochranu a bezpečné uloženie tovaru a znáša nebezpečenstvo škody na tovare až po jeho odovzdanie a prevzatie Objednávateľovi v mieste dodania.
  8. Objednávateľ písomne potvrdí Dodávateľovi riadne dodanie predmetu zmluvy spôsobom dohodnutým touto zmluvou **v preberacom protokole**, ktorý obe Zmluvné strany podpíšu.

**Čl. 4**

**Cena predmetu zmluvy**

1. Zmluvné strany dohodli cenu predmetu zmluvy, ktorá bola stanovená dohodou Zmluvných strán v súlade so  zákonom č.18/1996 Z. z. o cenách v znení neskorších predpisov a vyhlášky č.87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov a ktorá je výsledkom Verejného obstarávania (ďalej len „kúpna cena“). V kúpnej cene sú zahrnuté všetky náklady Dodávateľa súvisiace s dodaním predmetu zmluvy ako napr. dovoz na miesto určenia, inštalácia, konfigurácia, implementácia, zapojenie, montáž, skúšobná prevádzka, testovanie funkčnosti a finálne  spustenie do prevádzky, zaškolenie personálu, kalibrácia a pod.

|  |  |  |  |  |  |  |
| --- | --- | --- | --- | --- | --- | --- |
|  | Názov položky | Cena bez DPH [EUR] | | DPH [EUR] | | Cena s DPH [EUR] |
| 1. | Logický celok č. 1 - Automatická výrobná linka na výrobu papierových servítkov typu horeca (veľkokapacitné balenie) |  | |  | |  |
| 2. | Logický celok č. 2 - Automatická výrobná linka na výrobu papierových servítkov bez potlače |  | |  | |  |
| 3. | Logický celok č. 3 - Automatický baliaci stroj na balenie papierových servítkov |  | |  | |  |
| Celková cena | | | bez DPH: | | s DPH | |

**Celková kúpna cena bez DPH .................€**

**DPH 20 % celkom .................€**

**Celková kúpna cena s DPH .................€**

**slovom: ........................................... Eur s DPH**

1. Celková kúpna cena je konečná a nemenná, nie je ju možné zvýšiť.

**Čl. 5**

**Platobné podmienky**

1. Právo na zaplatenie kúpnej ceny vzniká Dodávateľovi riadnym a včasným splnením jeho záväzku v zmysle tejto zmluvy, a to na základe faktúry vystavenej Dodávateľom.
2. Faktúra musí byť spracovaná v súlade s platnou legislatívou (zákonom č.431/2002 Z. z. o účtovníctve, zákonom č. 222/2004 Z. z. o dani z pridanej hodnoty v platnom znení) a odovzdaná v troch originálnych výtlačkoch,  bude obsahovať minimálne tieto údaje:
   1. Označenie Dodávateľa a Objednávateľa, peňažný ústav, číslo účtu,
   2. IČO, DIČ, IČ pre DPH Dodávateľa a IČO , DIČ, IČ DPH Objednávateľa,
   3. Názvy, jednotkové množstvá, jednotkové ceny bez DPH, ceny celkom bez DPH, DPH celkom, celková cena s DPH,
   4. Číslo zmluvy alebo deň jej uzatvorenia,
   5. Celková fakturovaná suma,
   6. Doklad o odovzdaní predmetu plnenia Objednávateľovi,
   7. Názov a ITMS kód projektu, ak je to aplikovateľné.
3. Doručená faktúra musí spĺňať všetky zákonné a zmluvné náležitosti a bude doručená na adresu Objednávateľa uvedenú v záhlaví tejto zmluvy v troch vyhotoveniach. Dodávateľ berie na vedomie, že projekt je financovaný aj z prostriedkov EÚ. Dodávateľ berie na vedomie, že uvedené financovanie platieb z prostriedkov EÚ je časovo a administratívne náročné. Lehota splatnosti začína plynúť dňom nasledujúcim po dni, kedy bola faktúra preukázateľne doručená Objednávateľovi. Za deň doručenia sa považuje deň vyznačený na pečiatke podateľne Objednávateľa, alebo deň doručenia faktúry poštou na adresu Objednávateľa. Kúpna cena bude uhradená na účet Dodávateľa uvedený v záhlaví tejto zmluvy.
4. Dôvodom na oprávnené vrátenie faktúry je skutočnosť, že faktúra má formálne alebo obsahové nedostatky. V takomto prípade sa zastaví plynutie lehoty splatnosti a nová lehota splatnosti začne plynúť odo dňa doručenia opravenej faktúry Objednávateľovi.
5. Vystavenie faktúry vylučuje dodatočné nároky Dodávateľa na úpravu kúpnej ceny.
6. Objednávateľ sa zaväzuje uhradiť kúpnu cenu predmetu zmluvy podľa  fakturácie na účet Dodávateľa v termíne splatnosti.
7. Objednávateľ poskytuje Dodávateľovi preddavok 40 % na základe vystavenej zálohovej faktúry do 15 dní od potvrdenia vystavenej objednávky. Ďalšiu časť kúpnej ceny vo výške 50 % uhradí Objednávateľ po testovacej skúške u výrobcu a 10 % z kúpnej ceny uhradí do 30 dní po inštalácii.
8. O testovacej skúške u výrobcu bude vyhotovený protokol, ktorý bude podpísaný Dodávateľom a Objednávateľom.

**Čl. 6**

**Vlastnícke právo, záruka a zmluvné pokuty**

* 1. Objednávateľ nadobúda vlastníctvo k tovaru dodanému podľa tejto zmluvy jeho prevzatím v mieste dodania.
  2. Predávajúci poskytuje na Predmet kúpy záruku. Predávajúci zodpovedá za to, že Predmet kúpy bude mať počas celej záručnej doby vlastnosti dohodnuté touto Zmluvou a bude vyhovovať požiadavkám technických noriem a všeobecne záväzných právnych predpisov. Predávajúci zodpovedá za vady, ktoré má Predmet kúpy v čase jeho odovzdania Kupujúcemu, a za vady, ktoré vznikli počas záručnej doby.
  3. Záručná doba začína plynúť odo dňa nasledujúceho po odovzdaní a prevzatí Predmetu kúpy. Záručná doba sa končí uplynutím 24 mesiacov plynúcich od odovzdania Predmetu kúpy. U zariadení a dodávok, u ktorých bol vydaný záručný list výrobcom, sa záruka predávajúceho riadi týmto záručným listom. Záručná doba neplynie po dobu, počas ktorej sú na predmete zmluvy v rámci záručnej opravy odstraňované vady, za ktoré zodpovedá predávajúci a kupujúci nemôže predmet zmluvy používať.
  4. Zmluvné strany sa dohodli, že počas záručnej doby má kupujúci právo požadovať a predávajúci povinnosť bezplatne odstrániť vady diela.
  5. Ak Predávajúci neodovzdá Predmet kúpy riadne (bez vád) a včas, je Predávajúci povinný zaplatiť Kupujúcemu zmluvnú pokutu vo výške 0,5% z celkovej kúpnej ceny vrátane DPH, a tiež zmluvnú pokutu vo výške 0,1% z celkovej kúpnej ceny vrátane DPH za každý začatý deň omeškania s odovzdaním Predmetu kúpy riadne (bez vád) a včas.
  6. Predávajúci je povinný zmluvné pokuty zaplatiť v deň, kedy na ne vznikne nárok. Nárokom na zaplatenie zmluvnej pokuty nie je dotknutý nárok oprávnenej strany na náhradu škody spôsobenej porušením povinnosti zabezpečenej zmluvnou pokutou, a to ani škody presahujúcej výšku zmluvnej pokuty.

**Čl. 7**

**Ostatné práva a povinnosti Objednávateľa**

* 1. Objednávateľ je povinný poskytnúť Dodávateľovi súčinnosť pri preberaní predmetu zákazky a to najmä pri školení zamestnancov a spustení do prevádzky.
  2. Vady akosti reklamuje kupujúci písomne bez zbytočného odkladu po tom, čo tieto vady zistil, najneskôr však do konca záručnej lehoty. Záručná doba neplynie po dobu, počas ktorej sú na predmete kúpy v rámci záručnej opravy odstraňované vady, za ktoré zodpovedá predávajúci a kupujúci nemôže predmet kúpy používať.
  3. Všetky vady dodávky je povinný kupujúci reklamovať písomne.

**Čl. 8**

**Odstúpenie od zmluvy**

* 1. Zmluva môže byť ukončená na základe písomnej dohody oboch  Zmluvných strán.
  2. Od zmluvy môže odstúpiť účastník, ak druhý účastník závažným spôsobom porušuje dohodnuté zmluvné podmienky a bol na možnosť odstúpenia od zmluvy písomne upozornený. V prípade akejkoľvek právnej vady na predmete kúpy je kupujúci oprávnený od tejto zmluvy okamžite odstúpiť. Účinky odstúpenia od zmluvy nastávajú okamihom jeho doručenia druhej zmluvnej strane, pričom odstúpením od zmluvy nie je nijak dotknutý nárok na náhradu škody, zmluvnú pokutu alebo úrok z omeškania.

**Čl. 9**

**Ostatné práva a povinnosti Dodávateľa**

1. Dodávateľ je povinný plniť predmet zmluvy vo svojom mene, na vlastné náklady, na vlastnú zodpovednosť a na vlastné nebezpečenstvo, s odbornou starostlivosťou v zmysle podmienok dohodnutých v zmluve a zodpovedá za kvalitu ním poskytnutého predmetu dohody.
2. Predávajúci je povinný dodať objednaný tovar v dohodnutom rozsahu, v akosti a vyhotovení, ktoré zodpovedá účelu použitia a spĺňa kvalitatívne parametre podľa príslušných platných noriem, technických noriem, všeobecne záväzných právnych predpisov a požiadaviek kupujúceho.
3. Predávajúci je povinný odovzdať príjemcovi tovaru doklady, ktoré sú potrebné na prevzatie a užívanie tovaru.
4. Dodávateľ zodpovedá za vady ním poskytnutého plnenia, ktoré vznikli pričinením jeho zamestnancov alebo subdodávateľov.
5. Dodávateľ má povinnosť, aby v tejto zmluve, najneskôr v čase jej uzavretia, uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresu pobytu, dátum narodenia, ak existujú, čiže na plnení predmetu zmluvy sa subdodávatelia budú využívať.
6. Identifikácia subdodávateľov, predmet a rozsah ich subdodávok sú uvedené v Prílohe č. 2 tejto zmluvy. Identifikácia subdodávateľov podľa predchádzajúcej vety je uvedená v rozsahu: názov/obchodné meno/meno a priezvisko, sídlo/adresa pobytu, IČO/dátum narodenia ak nebolo IČO pridelené, podiel predmetu zmluvy, predmet subdodávky a tiež údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
7. Dodávateľ je povinný bezodkladne oznámiť Objednávateľovi akúkoľvek zmenu údajov o subdodávateľovi. Dodávateľ je povinný bezodkladne oznámiť Objednávateľovi zmenu subdodávateľa a údaje podľa predchádzajúceho odseku.
8. Pri plnení predmetu zmluvy subdodávateľom má Dodávateľ zodpovednosť akoby predmet zmluvy plnil sám.
9. Dodávateľ je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom Dodávateľa v zmysle zákona o registri partnerov verejného sektora.

**Čl. 10**

**Zmena zmluvy**

10.1 Zmluvu, ktorá bola uzatvorená ako výsledok postupu zadávania zákazky možno meniť počas jej trvania bez nového obstarávania, ak:

* ide o doplňujúce tovary, služby, ktoré sú nevyhnutné, nie sú zahrnuté do pôvodnej zmluvy a poskytuje ich pôvodný dodávateľ, pričom v tomto prípade je potrebné overiť hospodárnosť výdavkov spojených s doplňujúcimi tovarmi alebo službami na základe nástrojov uvedených v MP CKO č. 18 k overovaniu hospodárnosti výdavkov.
* potreba zmeny vyplynula z nepredvídateľných okolností a zmenou sa nemení charakter

zmluvy;

* ak sú predmetom zmeny zmluvy tovary, alebo služby rovnakého charakteru, ako bol predmet zákazky obstarávania (napr. v dôsledku živelnej pohromy je spôsobená škoda na tovare a predmetom dodatku vyplývajúceho z nepredvídateľných okolností je nákup/realizácia identických tovarov, ktoré boli súčasťou pôvodnej zmluvy a v rámci dodatku nakúpených za rovnakú cenu), v rámci ktorého už bola overená hospodárnosť, prijímateľ nie je povinný overovať hospodárnosť opakovane,
* ide o nahradenie pôvodného dodávateľa novým dodávateľom na základe skutočnosti, že iný hospodársky subjekt, ktorý spĺňa pôvodne určené podmienky obstarávania, je právnym nástupcom pôvodného dodávateľa v dôsledku jeho reorganizácie, vrátane zlúčenia a splynutia alebo úpadku, za predpokladu, že pôvodná zmluva sa podstatne

nemení a cieľom zmeny nie je vyhnúť sa použitiu postupov a pravidiel podľa ZVO,

* nedochádza k podstatnej zmene pôvodnej zmluvy bez ohľadu na hodnotu tejto zmeny.

10.2 Podstatnou zmenou pôvodnej zmluvy sa rozumie taká zmena, ktorou sa najmä

a) dopĺňajú alebo menia podstatným spôsobom podmienky, ktoré by v pôvodnom postupe

obstarávania umožnili účasť iných hospodárskych subjektov, alebo ktoré by umožnili prijať inú

ponuku ako pôvodne prijatú ponuku,

b) zvyšuje cena za predmet zákazky spôsobom, ktorý pôvodná zmluva

neupravovala, resp. sa zvyšuje cena za predmet zákazky bez uvedenia dôvodu a bez poskytnutie

protiplnenia vo forme doplňujúcich tovarov, alebo služieb, ktoré súvisia s predmetom pôvodnej zákazky.

10.3 Zmluvu možno zmeniť počas jej trvania bez nového obstarávania aj vtedy, ak hodnota dodatku/dodatkov je nižšia ako

1. 15% hodnoty pôvodnej zmluvy, ak ide o zákazku na dodanie tovaru alebo na poskytnutie služby.
   1. Zmenou sa nesmie meniť charakter zmluvy a zmena zmluvy musí byť riadne zdôvodnená.
   2. Zmena zmluvy musí byť písomná.

**Čl. 11**

**Záverečné ustanovenia**

1. Pokiaľ v tejto zmluve nie je dohodnuté niečo iné, platia pre zmluvný vzťah ňou založený ustanovenia Obchodného zákonníka a ďalšie platné právne predpisy Slovenskej republiky.
2. Počas celej doby platnosti zmluvy, nesmie dôjsť k žiadnej zmene tých častí zmluvy, ktoré boli z ponuky víťazného uchádzača premietnuté do zmluvy s Dodávateľom z dôvodu, že boli predmetom hodnotenia v zmysle kritérií na vyhodnotenie ponúk. Uzavretie dodatku k zmluve s Dodávateľom, ktorým by došlo k zmene tých častí zmluvy, ktoré boli kritériami na vyhodnotenie ponúk, môže byť posudzované ako postup v rozpore so základnými princípmi verejného obstarávania, ktorý môže mať za následok vznik neoprávnených výdavkov.
3. Zmluvné strany prehlasujú, že sú spôsobilé na právne úkony.
4. Každá zo Zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto zmluvy, resp. ich časť na iný subjekt bez predchádzajúceho písomného súhlasu druhej Zmluvnej strany. V prípade porušenia tejto povinnosti, bude zmluva o prevode (postúpení) zmluvných záväzkov, neplatná. V prípade porušenia tejto povinnosti jednou zo Zmluvných strán, je druhá Zmluvná strana oprávnená od zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení zmluvy doručené druhej Zmluvnej strane.
5. Zmluva je vyhotovená v 4 rovnopisoch, z toho 3 rovnopisy pre Objednávateľa a 1 rovnopis pre Dodávateľa.
6. Dodávateľ je povinný strpieť výkon kontroly/auditu súvisiaceho s plnením podľa tejto zmluvy kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

Oprávnenými osobami sú:

a. Poskytovateľ NFP a ním poverené osoby,

b. Útvar následnej finančnej kontroly a nimi poverené osoby,

c. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,

d. Orgán auditu, jeho spolupracujúce orgány a nimi poverené osoby,

e. Splnomocnení zástupcovia Európskej Komisie a európskeho dvora audítorov,

f. Osoby prizvané orgánmi uvedenými v písm. a) aţ d) v súlade s príslušnými právnymi predpismi SR a EÚ a poskytnúť im všetku potrebnú súčinnosť.

Vo všetkých zmluvách s dodávateľmi v rámci kúpnej zmluvy je predávajúci povinný uviesť obdobné ustanovenie.

1. Túto zmluvu je možné dopĺňať alebo meniť formou písomných dodatkov podpísaných oboma Zmluvnými stranami.
2. Neoddeliteľnou súčasťou zmluvy sú:

* Príloha č. 1 – Opis predmetu zákazky - Technická špecifikácia a vlastný návrh plnenia
* Príloha č. 2 - Zoznam subdodávateľov (v prípade ak existujú).,

1. Zmluvné strany vyhlasujú, že si zmluvu prečítali, všetky jej ustanovenia sú im jasné a zrozumiteľné, pričom dostatočným spôsobom vyjadrujú vážnu a slobodnú vôľu oboch Zmluvných strán zbavenú akýchkoľvek omylov, na dôkaz čoho pripájajú svoje podpisy.
2. Zmluva sa stáva platnou dňom jej podpisu a účinnou až po schválení procesu predmetnej súťaže kontrolným orgánom a to doručením správy z kontroly s kladným výsledkom. V prípade ak predmetná súťaž nebude schválená objednávateľ si vyhradzuje právo odstúpenia od zmluvy podpísanej s dodávateľom bez akýchkoľvek sankcií.

Za Dodávateľa Za Objednávateľa

V ......................., Dátum: V ...................., Dátum:

................................... .....................................

Meno, priezvisko, podpis Meno, priezvisko, podpis

Príloha č. 1 – Opis predmetu zákazky - Technická špecifikácia a vlastný návrh plnenia, návrh cenovej ponuky

Príloha č. 2 - Zoznam subdodávateľov